CELEX: 62015CN0601
Language: hu
Date: 2015-11-17 00:00:00
Title: C-601/15. sz. ügy: A Raad van State (Hollandia) által 2015. november 17-én benyújtott előzetes döntéshozatal iránti kérelem – J. N., a másik fél az eljárásban: Staatssecretaris van Veiligheid en Justitie

1.2.2016   
            
            
               HU
            
            
               Az Európai Unió Hivatalos Lapja
            
            
               C 38/34
            
         A Raad van State (Hollandia) által 2015. november 17-én benyújtott előzetes döntéshozatal iránti kérelem – J. N., a másik fél az eljárásban: Staatssecretaris van Veiligheid en Justitie
   (C-601/15. sz. ügy)
   (2016/C 038/47)
   Az eljárás nyelve: holland
   
      A kérdést előterjesztő bíróság
   
   Raad van State
   
      Az alapeljárás felei
   
   
      Fellebbező: J. N.
   
      A másik fél az eljárásban: Staatssecretaris van Veiligheid en Justitie (biztonsági és igazságügyi államtitkár)
   
      Az előzetes döntéshozatalra előterjesztett kérdés
   
   A nemzetközi védelmet kérelmezők befogadására vonatkozó szabályok megállapításáról szóló, 2013. június 26-i 2013/33/EU európai parlamenti és tanácsi irányelv (HL L 180., 96. o.) 8. cikke (3) bekezdésének e) pontja összeegyeztethető–e az Európai Unió Alapjogi Chartájának (HL 2007. C 303., 1. o.) 6. cikkével:
   
               1)
            
            
               olyan helyzetben, amikor egy harmadik országbeli állampolgárt ezen irányelv 8. cikke (3) bekezdésének e) pontja alapján őrizetbe vették, és a nemzetközi védelem megadására és visszavonására vonatkozó közös eljárásokról szóló, 2013. június 26-i 2013/32/EU európai parlamenti és tanácsi irányelv (HL L 180. 60. o.) 9. cikke alapján joga van a tagállamban maradni addig, amíg a menedékjog iránti kérelmét illetően nem hoznak elsőfokú határozatot, és
            
         
               2)
            
            
               figyelemmel a Chartához fűzött magyarázatokra (HL 2007. C 303., 2. o.), amelyek szerint a 6. cikkben előírt jogokra jogszerűen alkalmazható korlátozás mértéke nem haladhatja meg az emberi jogok és alapvető szabadságok védelméről szóló európai egyezmény (EJEE) 5. cikke (1) bekezdésének f) pontja által megengedett korlátozást, valamint az Emberi Jogok Európai Bírósága által különösen a 2015. szeptember 22-i 62116/12. sz. Nabil és társai kontra Magyarország ítéletében az utóbbi rendelkezéshez fűzött értelmezésére, amely szerint a menedékkérő őrizetbe vétele ellentétes az EJEE fent hivatkozott rendelkezésével, amennyiben ezt az őrizetet nem kitoloncolás céljából rendelik el?